מידד טסה

מידד טסה (נולד ביד בכסלו ה'תשנ"ד, 28 בנובמבר 1993) הוא זמר-יוצר ומלחין מוזיקה ים תיכונית ומוזיקת פופ ישראלי המשתייך למגזר החרדי. בצעירותו כונה "ילד פלא". הוציא עשרה אלבומים ומופיע ברחבי העולם.

ביוגרפיה 
מידד טסה נולד לרחמים וורדה בזכרון יעקב. מצעירותו החל לשיר, ובגיל 6 הופיע לראשונה על במה. מאז הופיע בחתונות ואירועים משפחתיים פרטיים במשפחתו. בשנת 2000 הופיע בתוכנית קול צופייך שהגיש אביעד גיל, וזכה במקום הראשון.

עד כיתה ח' למד בבית הספר חורב בפרדס חנה.

בגיל 12 יצא אלבומו הראשון של טסה, "מול שלהבת", שהופק על ידי האחים גריידי. מיד אחרי יציאת האלבום הופיע באצטדיון טדי מול למעלה מ-20,000 איש בכנס של ארגון "שופר".

בגיל 13 וחצי פגש טסה את אביעד גיל באירוע משפחתי. גיל התרשם מקולו פעם נוספת, והפך לאמרגן והמפיק שלו. 

התפרסם עם הלהיט על נהרות בבל שהגיע למיליוני צפיות והפך לאחד מהשירים הכי מושמעים במוזיקה הדתית באותה שנה. בנובמבר 2009 הוציא את השיר "בן של מלך" שהפך ללהיט.

בשנת 2009 שינה כיוון באלבום עם הסימפונית בעיבודו של יואלי דיקמן, גם לקהל במוזיקה החסידית עם שירים מקוריים.

ב-2010 הופיע פעם נוספת באצטדיון טדי לצד ציון גולן, בכנס של הרב עובדיה יוסף. כמו כן, שר את ג'ינגל הבחירות של תנועת ש"ס.

ב-2017 שחרר את אלבומו התשיעי, שנקרא "אלבום החתונה", בו ביצועים לשירי חתונות פופולריים.

תוך כדי לימודיו כנער בישיבת אור החיים בירושלים, חווה טרגדיה כאשר אביאל, אחיו הגדול, נפטר לאחר שטבע במקווה.

בשנת 2021 נפרד טסה ממנהלו גיל לאחר 15 שנה של עבודה משותפת, והחל לעבוד לבדו על אלבומו העשירי.

בשנת 2023 הוציא את אלבומו העשירי מיני אלבום בשם "רציתי לגדול". השיר נושא של האלבום שהופק על ידי גיא ויהל מספר על חוויותיו כילד פלא.

חיים אישיים 
בשנת 2017 התחתן טסה עם אליה סומך. ולהם שני ילדים מתגורר בעיר פתח תקווה.

דיסקוגרפיה 
 2006 - מול שלהבת
 2008 - על נהרות בבל
 2008 - סליחות
 2009 - בשמחות שלך
 2010 - בן של מלך
 2010 - גדול השם
 2012 - אתה המלך
 2013 - יהודי בנשמתי
 2017 - אלבום החתונה

קישורים חיצוניים

הערות שוליים

זמרים חסידיים ישראלים
זמרי מוזיקה מזרחית ישראלים
זמרי פופ ישראלים
זמרים חסידיים
ישראלים שנולדו ב-1993